《送楼佺提举赴省》
宋代·陈著

绿发方山冠，白玉气色温。
高谈霏木屑，不问能知文。
去秋夺标归，今步南宫云。
儒科青毡耳，指取气欲吞。
春风看花马，已系长安门。
知君必得意，何以持赠君。
事业浩无射，学问为本根。
我怀宣献公，况君乃其孙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。